Fellesdata

Fellesdata AS var et norsk informasjonsteknologiselskap opprettet 1965. Selskapet var eid av og leverte banktjenester til Sparebanken Nor, Sparebank 1, bankene Eika-gruppen samt en rekke frittstående norske sparebanker.

I mai 1997 var det amerikanske selskapet Electronic Data Systems Corporation i forhandlinger for å kjøpe opp Fellesdata.

I februar 2000 kjøpte EDB Business Partner hele selskapet for to milliarder kroner. Fellesdatas virksomhet innenfor drift og driftstjenester ble innordnet i EDB Teamco, mens programvarevirksomheten ble slått sammen med EDB Novit og dannet et nytt datterselskap kalt EDB Fellesdata.

Aksjonærer 
De største aksjonærene i Fellesdata ved fusjonen til EDB Business Partner var Sparebanken NOR (33 %), SpareBank 1 Nord-Norge (9,44 %), SpareBank 1 SR-Bank (7,38 %), Sparebanken Hedmark (5,27 %) og Sparebanken Møre (4,6 %). Samtlige av Fellesdata sine aksjonærer var norske sparebanker.

Referanser 

Norske IT-selskaper
Selskaper etablert i 1988
Selskaper opphørt i 2000